इंफोसिस का दबदबा रिलायंस से ज्यादा  
आईटी कंपनी इंफोसिस ने बंबई स्टॉक एक्सचेंज के संवेदी सूचकांक सेंसेक्स में रिलायंस इंडस्ट्रीज से अधिक दबदबा कायम कर लिया है।
आईटी क्षेत्र की दिग्गज कंपनी इंफोसिस ने बंबई स्टॉक एक्सचेंज के संवेदी सूचकांक सेंसेक्स में रिलायंस इंडस्ट्रीज से अधिक दबदबा कायम कर लिया है। बुधवार को कारोबार के अंत में बाजार पूंजीकरण के हिसाब से सेंसेक्स में इंफोसिस का भारांश 10.53 प्रतिशत और आरआईएल का भारांश 10.32 प्रतिशत रहा।
	 इस तरह से, इंफोसिस के शेयर भाव में उतार-चढ़ाव का सेंसेक्स पर अधिक असर होगा। इससे पहले, इंफोसिस ने सेंसेक्स में रिलायंस इंडस्ट्रीज से ज्यादा भारांश 12 दिसंबर को स्थापित किया था, जिसके बाद कई मौकों पर ये दोनों कंपनियों एक-दूसरे को शिकस्त देती रहीं हैं। सेंसेक्स की प्रत्येक कंपनी का भांराश उसके फ्री-फ्लोट बाजार पूंजीकरण के मूल्य के हिसाब से रोजाना बदलता है।